
LEGO® DIZAINERS 


Kad biju mazs, man ļoti patika spēlēties ar LEGO® 
klucīšiem. Atceros, ka mans pirmais komplekts 
bija 336 Ugunsdzēsēju mašīna. Pēc abu dēlu 
piedzimšanas šī interese no jauna uzplauka, un 
mēs būvējām LEGO modeļus kopā. Maniem dēliem 
visvairāk patīk tieši Super Heroes sērijas komplekti. 
Mūsu mājas noliktava tika pārveidota par zēnu LEGO 
istabu. Nejautājiet, ko par to domā mana sieva... 


Kad biju iesniedzis savu modeli vietnē LEGO Ideas, 
cilvēki pievienoja komentārus un uzdeva jautājumus 
par ēkas iekšpusi. Tajā brīdī es sapratu, ka varētu 
ļaut vaļu fantāzijas lidojumam un iekšpusi izveidot 
patiešām īpašu. Šis process bija ļoti jautrs! Pēc 
tam radās ideja, ka ēkai ziemā un vasarā varētu būt 
atšķirīgs dizains. 


Makšķerēšana vienmēr ir bijis mans hobijs. Esmu 
ķēris zivis gan Karību salās, kur kādu laiku dzīvoju, 
gan Holandē. Tāpēc nevar noliegt, ka modeļa izskatu 
ietekmēja gan mana interese par makšķerēšanu, gan 
tas, ka pēc profesijas esmu arhitektūras rasētājs. 


Beigās šis modelis kļuva diezgan sarežģīts, un 
sākotnējās mājas izveide, kā arī modeļa uzlabošana 
aizņēma krietnu laiku. Pagāja vairāki mēneši, līdz 
māja izskatījās tā, kā es to biju iecerējis. 


Būtiska nozīme ir iedvesmai, kā arī īstajam motīvam, 
kas var palīdzēt modeļa veidošanā. Sākumā es 
iedvesmojos no LEGO Ziemassvētku mājām un 
zvejnieku ciematiem. Vispirms es veidoju skices 
uz papīra, pēc tam apkopoju dažādus attēlus, lai 
izlemtu par detaļām un krāsu shēmām. Manā dizainā 
ļoti liela nozīme bija īsto krāsu izmantošanai. 


Jau pēc sešām nedēļām mans modelis bija ieguvis 
10 000 balsu vietnē LEGO Ideas. Tas bija ļoti 
satraucoši! Es biju ļoti priecīgs saņemt komentārus 
un uzzināt, ka cilvēkus tiešām interesē mans modelis. 


Ko es ieteiktu cilvēkiem, kas vēl nav saņēmušies 
augšupielādēt savu ideju? Vienkārši dariet to! 
Izmantojiet savu radošo potenciālu un izbaudiet 
procesu! Pat vienkāršāki modeļi iegūst daudz balsu. 
Nav iespējams paredzēt, kas var notikt! 


Sākot veidot modeli, bija jautri iztēloties, ka to 
varētu izvēlēties LEGO komplekta izstrādei. Taču 
pēc modeļa iesniegšanas bija ļoti satraucoši gaidīt 
rezultātus, lasīt citu LEGO Ideas kopienas dalībnieku 
komentārus un skatīt, cik cilvēku ir balsojuši par 
manu modeli. Tas radīja vēlēšanos regulāri pārbaudīt, 
kā man sokas, kā arī bija interesanti apskatīt citus 
foršos modeļus, kas bija augšupielādēti platformā. 


Mans uzdevums ir pārliecināties, ka konkrētais 
modelis atbilst LEGO® kvalitātei. Tas var būt diezgan 
liels izaicinājums, jo man modelis ir jāpārveido 
atbilstoši mūsu vadlīnijām, vienlaicīgi saglabājot tā 
sākotnējo dizainu. Man kā LEGO dizaineram ir jāievēro 
daudz noteikumu un ierobežojumu, par kuriem 
dizaineriem – entuziastiem, piemēram, Robertam, nav 
jāraizējas. Tās var būt nelielas izmaiņas, piemēram, 
no apgrozības izņemto elementu aizstāšana, vai 
kaut kas nozīmīgāks, piemēram, izmēru, būvēšanas 
metožu vai pat veselu ēkas daļu mainīšana. 


Tomēr, pat neskatoties uz visām šīm strukturālajām 
izmaiņām, jums nebūtu viegli atrast būtiskas atšķirības 
starp autora izstrādāto dizainu un gatavo produktu. 
Bija viegli apspriest nepieciešamos uzlabojumus 
ar Robertu. 


Es centos saglabāt pēc iespējas vairāk no oriģinālā 
dizaina. Tieši tāpēc viņa modelis ieguva 10 000 
balsu. Tas ir tas, ko vēlas lietotāji. Es vēlējos pēc 
iespējas pieturēties pie sākotnējā izskata, turklāt 
nebija iemesla to nedarīt. Tomēr attiecībā uz pašu 
ēku, šķiet, izmaiņas skāra ikvienu klucīti. 


Priecājos, ka bija iespēja atgriezt piemirstus 
elementus, piemēra, kaiju, kā arī izmantot elementus, 
kas bija pieejami tikai dažos iepriekš izlaistajos 
komplektos, piemēram, omāru. Ir pievienotas arī 


divas jaunas apdrukātas detaļas un uzlīmju lapa. Man 
šķiet, ka mēs ļoti veiksmīgi atrisinājām jautājumu 
par apdrukātajām detaļām un uzlīmēm, un modelis 
nezaudē neko daudz no sava rakstura, ja uzlīmes 
netiek izmantotas. 


Vairāk laika aizņēma darbs pie izmēru koriģēšanas, 
lai visas sienas varētu uzbūvēt, izmantojot tikai 1x1, 
1x2 un 1x4 klucīšus. Tas nozīmē, ka tos iespējams 
savienot un tai pašā laikā arī noklāt ar smilšu 
zaļajiem elementiem. Paredzēts arī, ka elementi, 
kas izskatīsies pēc dēlīšiem ēkas ārpusē, lieliski 
nostiprinās apakšā esošos klucīšus. Pastāv vairāki 
veidi, kā to izdarīt, taču patiešām efektīvs ir tikai 
viens no tiem. 


Es arī ieteicu izmantot nosaukumu “Anton’s Bait Shop” 
(Antona zivju ēsmas bodīte). Antons ir mans dēls, un, 
kaut arī pašlaik viņam ir tikai septiņi mēneši, pienāks 
brīdis, kad viņš būs pietiekami vecs, lai uzbūvētu šo 
komplektu un saprastu nosaukumā apslēpto joku. 


Roberts Bontenbals (Robert Bontenbal) 
Dizainers – entuziasts 


Adams Grabovskis (Adam Grabowski) 
LEGO dizainers 

Aizpildot mūsu īso aptaujas anketu, jūs automātiski 
piedalīsities LEGO® balvas izlozē. 


Ir spēkā noteikumi un nosacījumi. 


LEGO Group vēlas uzzināt jūsu viedokli par jauno produktu, ko 
tikko iegādājāties. Jūsu atsauksmes palīdzēs virzīt šīs produktu 
sērijas turpmāko attīstību. Lūdzu, apmeklējiet vietni 


LEGO.com/productfeedback 


Vai jums patīk šis LEGO® 
Ideas komplekts? 


